text: Bombetrussel mod handelsskole
  03 maj 2016 kl. 12.16
  Bombetrussel mod handelsskole i Esbjerg.
  Rybners handelsskole i Svendsgade i Esbjerg har tirsdag modtaget en bombetrussel.
  Syd- og Sønderjyllands Politi oplyser, at alle elever og ansatte er blevet evakueret og er i god behold.
  Ifølge skolens vicedirektør, Lars Katmann, blev alle elever og skolens personale evakueret inden for ganske få minutter ved hjælp af skolens evakueringsplan.
  Truslen blev fundet på en seddel på skolen og anmeldt til politiet klokken 13.18.
  Politiet samt bomberyddere og brandvæsen er på stedet, og skolen skal nu gennemsøges.
  Dette vil tage nogle timer
  Bombetrussel mod udd.inst. Rybners,Svendsgade 19 i Esbjerg. Alle  evakueret og i god behold.Politi på stedet. Ikke yderligere p.t. #politidk
  
  